Theofilos III av Jerusalem

Theofilos III (borgerlig navn Ilias Giannopoulos, gresk Θεόφιλος Γ΄ resp. Ηλίας Γιαννόπουλος; født 4. april 1952 i Messenia, Hellas) er gresk-ortodoks patriark av Jerusalem.

Etter å ha studert teologi i Athen og London, ble Theofilos viet til prest i 1991. Han ble utnevnt til Jerusalem-patriarkatets eksark i Qatar i 1996 og utsending hos Moskva-patriarkatet i 2000.

I februar 2005 ble han utnevnt til erkebiskop av Thabor. 22. august samme år ble han valgt til etterfølgeren av patriark Ireneos, som hadde blitt avsatt av patriarkatets synode. Valget av en ny patriark må i henhold til osmansk lovgivning godkjennes av myndighetene (dvs. regjeringene i Israel, Palestina og Jordan). Israels regjering anså frem til desember 2007 Ireneos som rettmessig patriark, men aksepterte til slutt Theofilos. Valget er dermed gyldig, selv om enkelte troende holder fast ved den forrige patriarken.

Ortodokse patriarker av Jerusalem
Ikkepalestinske ortodokse biskoper i Palestina
Greske ortodokse biskoper
Personer fra Messenia
Fødsler i 1952